

**ประกาศคณะกรรมการดำเนินการสอบแข่งขัน**

**เรื่อง กำหนดวัน เวลา สถานที่ ระเบียบเกี่ยวกับการสอบแข่งขันเพื่อบรรจุ**

**และแต่งตั้งบุคคลเป็นพนักงานส่วนตำบลเขวาไร่ ( แก้ไขเพิ่มเติมครั้งที่ ๑ )**

\*\*\*\*\*\*\*\*\*\*\*\*\*\*\*\*\*\*\*\*\*

ตามที่องค์การบริหารส่วนตำบลเขวาไร่ ได้มีประกาศสอบแข่งขันเพื่อบรรจุและแต่งตั้งบุคคลเป็นพนักงานส่วนตำบล จำนวน ๖ ตำแหน่ง ๖ อัตรา โดยกำหนดรับสมัครตั้งแต่วันที่ ๒๐ มีนาคม ๒๕๕๗ ถึงวันที่ ๑๐ เมษายน ๒๕๕๗ นั้น

เพื่อให้การสอบแข่งขันฯเป็นไปด้วยความเรียบร้อย อาศัยอำนาจข้อ ๘ (๘.๒) ตามประกาศคณะกรรมการพนักงานส่วนตำบลจังหวัดมหาสารคาม เรื่อง มาตรฐานทั่วไปเกี่ยวกับหลักเกณฑ์และเงื่อนไขการคัดเลือก โดยการสอบแข่งขันเพื่อบรรจุบุคคลเป็นพนักงานส่วนตำบล พ.ศ. ๒๕๕๕ ลงวันที่ ๒๐ สิงหาคม ๒๕๕๕ จึงประกาศวัน เวลา สถานที่ และระเบียบเกี่ยวกับการสอบแข่งขัน ดังนี้

**๑. วัน เวลา สถานที่สอบ**

|  |  |  |
| --- | --- | --- |
| วัน เดือน ปี | เวลา | สถานที่ |
| **วันอาทิตย์ ที่ ๑ มิถุนายน ๒๕๕๗** | **๐๙.๐๐ – ๑๑.๐๐ น.** | **ภาคความรู้ความสามารถทั่วไป (ภาค ก)** |
| **๑๓.๐๐ – ๑๕.๐๐ น.** | **ภาคความรู้ความสามารถทั่วไป (ภาค ข)** |

๒. สถานที่สอบแข่งขัน โรงเรียนศรีโกสุมวิทยามิตรภาพที่ ๒๐๙ อำเภอโกสุมพิสัย จังหวัดมหาสารคาม อาคาร ๔ ห้อง ๔๔๒, ๔๔๓, ๔๔๔,๔๔๕,๔๔๖

๓. ข้อสอบ

๓.๑ ภาคความรู้ความสามารถทั่วไป (ภาค ก) จำนวน ๑๐๐ ข้อ คะแนนเต็ม ๑๐๐ คะแนน โดยวิธีสอบแบบปรนัย

- วิชาความสามารถในการศึกษา วิเคราะห์และสรุปเหตุผล คะแนนเต็ม ๒๕ คะแนน

- วิชาภาษาไทย คะแนนเต็ม ๒๕ คะแนน

- วิชาความรู้พื้นฐานในการปฏิบัติราชการ คะแนนเต็ม ๕๐ คะแนน

๓.๒ ภาคความรู้ความสามารถเฉพาะตำแหน่ง (ภาค ข) จำนวน ๑๐๐ ข้อ คะแนนเต็ม ๑๐๐ คะแนน

ทดสอบความรู้ความสามารถที่จะใช้ในการปฏิบัติหน้าที่โดยเฉพาะที่ระบุไว้ในมาตรฐานกำหนดตำแหน่ง โดยวิธีการสอบข้อเขียนแบบปรนัย

-๒-

๔. ระเบียบเข้าสอบ ให้ผู้เข้าสอบปฏิบัติตามระเบียบ ดังนี้

๔.๑ การแต่งกายในวันสอบแข่งขันฯ ผู้เข้าสอบต้องใส่เสื้อยืด ไม่มีปก ไม่มีกระดุม

ไม่มีกระเป๋า สวมกางเกงวอร์มขายาว ไม่อนุญาตให้สวมนาฬิกาหรือเครื่องประดับใดๆ และห้ามสวมรองเท้าและถุงเท้าเข้าห้องสอบโดยเด็ดขาด

๔.๒ เป็นหน้าที่ของผู้สอบที่จะต้องทราบวัน เวลา สถานที่ และห้องสอบ ทั้งนี้ผังห้องสอบให้ดูได้จากป้ายประกาศที่สนามสอบในวันสอบ

๔.๓ นำบัตรประจำตัวสอบและบัตรประชาชน ไปในวันสอบทุกครั้ง เพื่อใช้แสดงคู่กันหากไม่มีทั้ง ๒ บัตร แสดงคู่กัน จะไม่อนุญาตให้เข้าสอบ

๔.๔ การสอบข้อเขียน

๔.๔.๑ ควรไปถึงสถานที่สอบก่อนเริ่มเวลาสอบแต่ละวิชาไม่น้อยกว่า ๓๐ นาที แต่จะเข้าสอบได้ต่อเมื่อได้รับอนุญาตจากกรรมการหรือเจ้าหน้าที่คุมสอบ

๔.๔.๒ ผู้เข้าสอบที่ไปถึงห้องสอบหลังจากเวลาเริ่มสอบในตารางสอบไปแล้ว ๓๐ นาที จะไม่อนุญาตให้เข้าห้องสอบ

๔.๔.๓ ผู้เข้าสอบจะต้องนั่งตามที่นั่งสอบและห้องสอบที่กำหนดให้ ผู้ใดนั่งสอบผิดที่ หรือ ผิดห้องสอบ จะไม่ได้รับการตรวจให้คะแนน

๔.๔.๔ ผู้เข้าสอบต้องจัดหาเครื่องเขียนและวัสดุอุปกรณ์สอบไปเอง (ปากกา น้ำยาลบคำผิด ดินสอดำเบอร์ ๒B และยางลบดินสอสำหรับใช้ในการทำคำตอบ) นอกจากนั้นจะต้องใช้กระดาษและวัสดุอุปกรณ์ที่จัดไว้ให้เฉพาะ

๔.๔.๕ ห้ามนำตำรา หนังสือ บทความ เครื่องบันทึกเสียง เครื่องคำนวณ เครื่องมือสื่อสารทุกชนิด และวัสดุอุปกรณ์ใดเข้าไปในห้องสอบ เว้นแต่สำหรับอุปกรณ์ ซึ่งกำหนดให้จัดหาเองไว้ในข้อ ๔.๔.๔

๔.๔.๖ ห้ามผู้เข้าสอบคัดลอกข้อสอบหรือนำแบบทดสอบตลอดเวลาจนกระดาษคำตอบออกจากห้องสอบเด็ดขาด

๔.๔.๗ เชื่อฟังและปฏิบัติตามคำสั่งและคำแนะนำของกรรมการกลางหรือเจ้าหน้าที่คุมสอบโดยเคร่งครัด

๔.๔.๘ ห้ามผู้เข้าสอบออกจากห้องสอบก่อนหมดเวลาทำข้อสอบเว้นแต่จะได้รับอนุญาตจากกรรมการกลาง หรือเจ้าหน้าที่คุมสอบก่อนจึงจะออกจากห้องสอบได้

๔.๔.๙ เมื่ออยู่ในห้องสอบ ขณะสอบ ไม่พูดหรือติดต่อกับผู้เข้าสอบคนอื่นหรือบุคคลภายนอกและไม่ออกจากห้องสอบเว้นแต่จะได้รับอนุญาตและอยู่ในความดูแลของกรรมการหรือเจ้าหน้าที่คุมสอบ

๔.๔.๑๐ ห้ามรับประทานอาหาร หรือสูบบุหรี่ในห้องสอบ

-๓-

๔.๔.๑๑ ถ้าสอบเสร็จก่อนหมดเวลา เมื่อส่งคำตอบวิชานั้นแล้ว จะต้องได้รับอนุญาตจากกรรมการกลาง หรือเจ้าหน้าที่คุมสอบก่อนจึงจะออกจากห้องสอบได้

๔.๔.๑๒ แบบทดสอบ กระดาษคำตอบ บัตรประจำตัวสอบที่ติดไว้บนโต๊ะห้ามนำออกจากห้องสอบ

๔.๔.๑๓ เมื่อหมดเวลาทำข้อสอบและกรรมการกลางหรือเจ้าหน้าที่คุมสอบสั่งให้หยุดทำข้อสอบ จะต้องหยุดทันที แต่จะออกจากห้องสอบได้ต่อเมื่อกรรมการกลางหรือเจ้าหน้าที่คุมสอบได้อนุญาตแล้ว

๕. แผนผังอาคารสอบและรายละเอียดห้องสอบ

องค์การบริหารส่วนตำบลเขวาไร่ จะติดประกาศในวันเสาร์ที่ ๓๑ พฤษภาคม ๒๕๕๗

ณ ป้ายประชาสัมพันธ์หน้าอาคารอำนวยการโรงเรียนศรีโกสุมวิทยามิตรภาพที่ ๒๐๙

ผู้ใดไม่ปฏิบัติตามระเบียบและวิธีสอบนี้หรือผู้ใดทุจริตจะไม่ได้รับอนุญาตให้เข้าห้องสอบหรือไม่ได้รับการตรวจให้คะแนน และถูกดำเนินคดีตามกฎหมาย

 ประกาศ ณ วันที่ ๒๑ เดือน พฤษภาคม พ.ศ. ๒๕๕๗

(นายสมบูรณ์ นาเพีย)

นายกองค์การบริหารส่วนตำบลเขวาไร่

ประธานกรรมการดำเนินการสอบแข่งขันเพื่อบรรจุและแต่งตั้งบุคคลเป็นพนักงานส่วนตำบล

องค์การบริหารส่วนตำบลเขวาไร่

**แนบท้าย ประกาศคณะกรรมการสอบแข่งขัน**

**เรื่อง กำหนดวัน เวลา สถานที่ ระเบียบเกี่ยวกับการสอบแข่งขันเพื่อบรรจุ**

**และแต่งตั้งบุคคลเป็นพนักงานส่วนตำบลเขวาไร่**

**ลงวันที่ ๒๑ พฤษภาคม ๒๕๕๗**

1. **ห้องสอบที่ ๔๔๒ ประกอบด้วย**

|  |  |  |  |
| --- | --- | --- | --- |
| **ตำแหน่ง** | **หมายเลขประจำตัวผู้สมัคร** | **จำนวน (คน)** | **หมายเหตุ** |
| **เจ้าหน้าที่พัสดุ** | **๑๐๑-๐๐๐๑ - ๑๐๑-๐๐๐๔** | **๔** |  |
| **เจ้าพนักงานการเงินและบัญชี** | **๒๐๓-๐๐๐๑ - ๒๐๓-๐๐๐๒** | **๒** |  |

1. **ห้องสอบที่ ๔๔๓ ประกอบด้วย**

|  |  |  |  |
| --- | --- | --- | --- |
| **ตำแหน่ง** | **หมายเลขประจำตัวผู้สมัคร** | **จำนวน (คน)** | **หมายเหตุ** |
| **เจ้าพนักงานพัฒนาชุมชน** | **๒๐๑-๐๐๐๑ – ๒๐๑-๐๐๒๐** | **๒๐** |  |

1. **ห้องสอบที่ ๔๔๔ ประกอบด้วย**

|  |  |  |  |
| --- | --- | --- | --- |
| **ตำแหน่ง** | **หมายเลขประจำตัวผู้สมัคร** | **จำนวน (คน)** | **หมายเหตุ** |
| **นายช่างโยธา** | **๒๐๒-๐๐๐๑ – ๒๐๒-๐๐๐๕** | **๕** |  |

1. **ห้องสอบที่ ๔๔๕ ประกอบด้วย**

|  |  |  |  |
| --- | --- | --- | --- |
| **ตำแหน่ง** | **หมายเลขประจำตัวผู้สมัคร** | **จำนวน (คน)** | **หมายเหตุ** |
| **นักวิชาการศึกษา** | **๓๐๑-๐๐๐๑ – ๓๐๑-๐๐๑๖** | **๑๖** |  |

1. **ห้องสอบที่ ๔๔๖ ประกอบด้วย**

|  |  |  |  |
| --- | --- | --- | --- |
| **ตำแหน่ง** | **หมายเลขประจำตัวผู้สมัคร** | **จำนวน (คน)** | **หมายเหตุ** |
| **นักวิชาการเกษตร** | **๓๐๒-๐๐๐๑ – ๓๐๒-๐๐๑๐** | **๙** | **๓๐๒-๐๐๐๒**  **ขาดคุณสมบัติ** |